Publication: Magyar Közlöny
Issue: MK-2009-184 (Year: 2009, Number: 184)
Era: 2004-2010
Section: 1996. évi XLIII. törvény módosításáról **
Paragraph Index: 66

(3) A Hszt. 68. §-a a következõ új (4) bekezdéssel egészül ki: „(4) A miniszter rendeletben határozza meg azokat a fertõzõ betegségeket, amelyek esetében a szolgálati beosztáshoz, illetve egyes szolgálati feladatokhoz kapcsolódóan – így különösen a külföldi szolgálat végrehajtása során – a hivatásos állomány tagjának vagy egyes csoportjainak egészségét és biztonságát veszélyeztetõ biológiai kóroki tényezõ kockázatának elkerülése érdekében kötelezõ védõoltás elrendelésének van helye. A kötelezõ védõoltást a fegyveres szerv egészségügyi szakfeladatainak ellátásáért felelõs vezetõ fõorvos javaslatára az országos parancsnok rendeli el. Az országos parancsnok által elrendelt kötelezõ védõoltás alól az Eütv. 58. § (3) bekezdése szerinti mentesítést a hivatásos állomány védõoltásra kötelezett tagja, törvényes képviselõje, illetve kezelõorvosa a fegyveres szerv egészségügyi szakfeladatainak ellátásáért felelõs fõorvosnál kezdeményezheti.”

Source: https://magyarkozlony.hu/hivatalos-lapok/4f7c89508ea8f5307ca7b3fd2937efc171c07102/dokumentumok/067deb82bc231d62b26fe3f1ae1296afe02c82c5/letoltes